open-index/open-wikipedia-markdown huggingface dataset:
Kevyt pelastusyksikkö

**Kevyt pelastusyksikkö** (toiselta nimeltään **kevyt sammutusyksikkö**) on normaalia pelastusyksikköä pienempi paloauto. Se on varustettu pumpulla, sammutusainesäiliöllä ja vähintään kahden hengen miehistötilalla. Kevyen pelastusyksikön tulisi selviytyä muun muassa sammutustoiminnan aloittamisesta, savutuuletuksesta, pintapelastuksesta ja liikenneonnettomuustehtävistä. Autojen ominaisuudet ja varusteet määräytyvät kuitenkin niiden toiminta-alueen tarpeiden mukaan.

Kevyen pelastusyksikön tunnusnumero on sama kuin pelastusyksikölläkin eli **1**. Erotuksena pelastusyksiköstä tunnuksen lopussa on kuitenkin järjestysnumero väliltä 5–9, toisin kuin pelastusyksiköllä, jonka järjestysnumero on 1–4. Tästä esimerkkinä on tunnus RPI86**1**5: R tulee sanasta *rescue* eli pelastus, PI on Pirkanmaan tunnus, 86 on yksikön asemanumero, 1 tarkoittaa pelastusyksikköä ja 5 tarkoittaa, että kyseessä on aseman ensimmäinen kevyt pelastusyksikkö.

## Kevyen pelastusyksikön minimikalusto
**Alkusammutuskalusto**
*1 kpl jauhesammutin (12 kg)
*2 kpl jauhesammutin (6 kg)
*1 kpl hiilidioksidisammutin
*1 kpl sammutuspeite
*2 paria tulensuojakäsineitä

**Letku- ja armatuurikalusto**
*200 m 39–52 mm:n paloletkua
*40 m 76 mm:n paloletkua
*1 kpl suihkuputki C
*1 kpl supistusliitin B-C
*1 kpl vuorojakoliitin BB-CBC
*1 kpl paloletkujen pikapaikkasarja

**Raivauskalusto**
*1 kpl moottorisaha/luotiketjusaha
*1 kpl akkuporakone
*1 kpl akkukulmahiomakone
*1 kpl 5+2 litran seosbensa- ja teräöljyastia
*1 kpl polttoainesuppilo
*1 kpl palokirves
*1 kpl kirves
*1 kpl sorkkarauta
*1 kpl voimapihdit
*1 kpl turvavyöleikkuri
*1 kpl varoituskolmio
*1 kpl pistolapio
*2 kpl katuharja
*1 kpl hinausliina/vaijeri
*2 kpl sakkeli
*1 kpl kuuppalapio
*1 kpl iskukanki
*1 kpl leka
*1 kpl palokanki
*2 kpl kumilasta
*1 kpl käsityökalupakki

**Pelastuskalusto**
*1 kpl turvatyynynsuoja
*1 kpl tuulilasisaha
*1 kpl pistepuikko
*1 kpl hydraulinen pelastusvälinesarja
**letkut
**sakset
**levitin
**tankolevitin
**ketjusarjat
*1 kpl nostotyynysarja
*4 kpl stabilointiporras
*1 kpl teleskooppisen tankolevittimen tuki
*1 kpl poljinleikkuri käsipumpulla

**Vaahtokalusto**
*1 kpl välivaahtopistooli

**Suojavarusteet ja suojaimet**
*2 kpl paineilmahengityslaite
*1 säkki imeytysainetta

**Ensihoitokalusto** *(toiminta-alueen tarpeiden mukainen)*
*1 kpl huopa
*1 kpl kauhapaarit tai rankalauta
*1 kpl tukikaulussarja

**Tikaskalusto**
*1 kpl jatkotikas, 8,4 m

**Nokipalokalusto**
*1 kpl nokipalokalustosarja
**kettinki
**kauha
**kuula
**laatikko/kassi

**Liikenteenohjauskalusto**
*2 kpl liikenteenohjausmerkki/-valo
*2 kpl liikenteenohjauskartio

**Pintapelastuskalusto** *(toiminta-alueen tarpeiden mukainen)*
*1 kpl pintapelastuslauta varusteineen
*2 kpl pelastusliivi
*2 kpl pintapelastuspuku

**Korkeanpaikan työskentelyvarusteet**
*2 kpl korkeanpaikan työskentelyvarusteet

**Muu kalusto** *(toiminta-alueen tarpeiden mukainen)*
*2 kpl käsivalaisin
*2 kpl letkunkannatin
*2 kpl kalustonaru
*1 kpl savutuuletin
*1 kpl ajopäiväkirja
*1 kpl käyttö- ja huolto-ohjeet

## Katso myös
*Pelastusyksikkö
*Säiliöyksikkö
*Raskas pelastusyksikkö

## Lähteet
*
Stanko Lorger

**Stanko Lorger** (14. helmikuuta 1931 Kozje, Slovenia, Jugoslavian kuningaskunta – 20. huhtikuuta 2014 Ljubljana, Slovenia) oli Jugoslaviaa edustanut 110 metrin aitajuoksija.

Lorger saavutti 110 metrin aitajuoksusta hopeaa Tukholman EM-kilpailuista 1958. Hän kilpaili myös kolmissa kesäolympialaisissa, Helsingissä 1952, Melbournessa 1956 ja Roomassa 1960. Parhaimmillaan Lorger sijoittui olympiatasolla Melbournessa viidenneksi.

Lorger kuoli vuonna 2014.

## Lähteet
* Stanko Lorger  Olympics at Sports-Reference.com 

### Viitteet
TicBits

**TicBits Oy** on turkulainen pelitalo, joka kehittää mobiilipelejä. Yrityksen perustivat vuonna 2010 serkukset Fredrik ja Niklas Wahrman. TicBits pääsi kolmanneksi Deloitte-yhtiöryhmittymän Rising Stars 2013 -listaan. Heinäkuussa 2016 TicBitsin osti peliohjelmistoyritys Animoca Brands 5,4 miljoonan Australian dollarilla.

## Pelit
Peruspelien kuten mahjongin, pasianssin, miinaharavain, freecellin ja sudokun lisäksi, pelitalon valikoimasta löytyy alkuperäisiä pelejä sekä suosittujen pelien uusia tulkintoja. Niitä ovat esimerkiksi pulmapeli *Cruel Jewels* sekä sanapelit *Word Strike* ja *Jewel Words*. Toukokuussa 2015 TicBitsin kehittämän trornipuolustuspelin *Crazy Kings* julkaisi Wooga. Tammikuussa 2018 pelitalon toisen trornipuolustuspelin *Crazy Defense Heroes* julkaisi Animoca Brands.

### ''iAssociate 2''
Alkuperäisin peli on *iAssociate 2*, joka on Fredrik Wahrmanin kehittämän englanninkielisen sana-assosiaatiopelin *iAssociate* toinen versio. Ensimmäinen *iAssociate* pääsi vuonna 2009 TUAW:n suosituimpien mobiiliohjelmistojen listaan.Suosittu peli on mainittu Yhdystvaltain ABC-kanavan Good Morning America -talk show’ssa. Lisäksi amerikkalainen näyttelijä ja talk show -juontaja Ricki Lake on kertonut vuonna 2012 Ustreamissa, että *iAssociate 2* oli sillä hetkellä hänen suosikkimobiilipelinsä.

## Lähteet

## Aiheesta muualla
*TicBits Oy:n kotisivu
*iAssociate 2 -pelin kotisivu
Stotinka

**Stotinka** (), monikko *stotinki* () on Bulgarian levan sadasosa. Nimi *stotinka* tulee bulgarian kielen sanasta *sto*, joka tarkoittaa sataa.

Bulgariassa on käytössä 1, 2, 5, 10, 20 ja 50 stotinkin kolikot. Jokaisessa stotinka-kolikossa on Bulgarian vaakunan kuva. 1, 2 ja 5 stotinkin kolikot on valmistettu messingistä ja 10, 20 ja 50 stotinkin kolikot nikkelistä.

## Lähteet
Lars Samuelson

**Lars Samuelson** (s. 4. elokuuta 1935) on ruotsalainen muusikko, trumpetisti ja sovittaja. Hän aloitti uransa vuonna 1957 soittamalla artistien kuten Eva Engdahlin, Seymour East Wallin ja Malte Johnsonin kanssa. Hän levytti ensimmäistä kertaa vuonna 1958, ja perusti ensimmäisen oman yhtyeensä *Swing Sing Seven* vuonna 1963. 1960- ja 1970-luvuilla hän toimi paljon studiomuusikkona, tuottajana ja sovittajana. Samuelson toimi myös Ruotsin kapellimestarina Eurovision laulukilpailussa kolmesti, vuosina 1969, 1975 ja 1979.
Ouarglan maakunta

**Ouarglan maakunta** () eli wilaya on hallintoalue Algerian Saharan koillisosassa. Sen keskus on Ouarglan kaupunki. Maakunnan pinta-ala on 136&nbsp;787 neliökilometriä. Asukkaita on 361&nbsp;700 henkeä (vuonna 2020, arvio).

Ouarglan maakunta rajoittuu etelässä Illizin ja In Salahin, lännessä El Meniaan, Ghardaïan ja Djelfan ja pohjoisessa Ouled Djellalin, El Meghaïerin, Touggourtin ja El Ouedin maakuntiin sekä idässä Tunisiaan. Luonnonalueita ovat Itäisen Ison ergin hiekka-aavikko, hamadaksi kutsuttu kivinen ylänkö ja Oued Myan keidaslaakso. Ilmasto on hyvin kuuma ja kuiva.

Maakunta jakautuu hallinnollisesti kuuteen piirikuntaan eli daïraan, joihin kuuluu kahdeksan kuntaa: Aïn Beida, El Borma, Hassi Ben Abdellah, Hassi Messaoud, N’Goussa, Ouargla, Rouissat ja Sidi Khouiled. Ouarglasta erotettu Touggourtin maakunta sai täyden itsehallinnon vuonna 2021.

Ouarglasta on maantieyhteydet Ghardaïaan ja Touggourtiin. Hassi Messaoudiin johtaa uusi rautatie Touggourtista. Ouarglan ja Hassi Messaoudin lähellä on kansainväliset lentoasemat.

Maakunta on tärkeä öljyn ja maakaasun tuotantoalue. Lisäksi on muun muassa elintarvike-, rakennustarvike- ja metalliteollisuutta. Maatalous tuottaa taateleita, vihanneksia, viljaa, lihaa ja maitoa. Ouarglassa toimii Kasdi Merbahin yliopisto.

Matkailunähtävyyksiä ovat Ouarglan ja sen lähiympäristön linnoitetut kaupungit museoineen, Sedratan rauniot sekä Sebkhet Sefiounen, Hassi Ben Abdellahin ja Aïn Beidan kosteikot.

## Lähteet

## Aiheesta muualla
* Ouarglan matkailusivusto , ,
Suminnaga

**Suminnaga** eli **sumi** on yksi Intian Nagalandin osavaltiossa asuvien nagojen puhumista tiibetiläis-burmalaisista kielistä. Sitä puhuu vuoden 2001 väestönlaskennan mukaan äidinkielenään 104&nbsp;000 ihmistä. Suminnagan puhujia asuu Nagalandissa Zunheboton, Kohiman, Mokokchungin ja Tuensangin piirikunnissa ja Assamissa Tinsukian piirikunnassa.

Suminnaga kuuluu yhdessä muun muassa angaminnagan ja pochurinnagan kanssa angami-pochuri-kielten ryhmään.

## Lähteet
Sumi

**Sumi** voi tarkoittaa seuraavia:
* Suminnaga, tiibetiläis-burmalainen kieli
* Sumi-e, japanilainen tussimaalaustekniikka
* Sumi (muste), japanilainen mustetyyppi kalligrafiaan
* 5562 Sumi, päävyöhykkeen asteroidi

## Henkilöitä
* Sumi Jo (s. 1962), eteläkorealainen oopperalaulaja
* Hansjörg Sumi (s. 1959), sveitsiläinen mäkihyppääjä.
Jani Kiiskilä

**Jani Markus Kiiskilä** (s. 28. joulukuuta 1989 Kemi) on suomalainen keihäänheittäjä, joka edustaa Veitsiluodon Kisaveikkoja. Kiiskilän ennätys on vuonna 2016 Rovaniemellä heitetty 78,41. Hän on voittanut useita nuorten Suomen-mestaruuksia. Kalevan kisoissa 2013 Kiiskilä oli miesten sarjassa seitsemäs. Samana vuonna hän voitti Työväen Urheiluliiton järjestämän keihäskilpailun Bulgarian Varnassa. Kiiskilä on 180 senttimetriä pitkä ja painaa 92 kilogrammaa.

## Lähteet
Meraf Bahta

**Meraf Bahta Ogbagaber** (s. 24. elokuuta 1989 Dekishahay, Eritrea) on eritrealaissyntyinen, mutta myöhemmin Ruotsin kansalaisuuden saanut kestävyysjuoksija. Hän edustaa nykyisin Hälle IF:ää. Bahtan päämatka on 5&nbsp;000&nbsp;metriä, jossa hän voitti EM-kultaa Zürichissä 2014. 

Bahta siirtyi edustamaan Ruotsia vuonna 2014 muutettuaan vuonna 2008 Ruotsiin ja saatuaan maan kansalaisuuden vuonna 2012. Vuoteen 2008 asti hän juoksi Eritrean väreissä muun muassa nuorten MM-kisoissa, joissa hän sijoittui 1&nbsp;500&nbsp;metrillä viidenneksi 2006 ja maastojuoksun maailmanmestaruuskilpailuissa, joissa oli alle 20-vuotiaiden kilpailussa kuudes 2007. Afrikan kisoissa 2007 hän sijoittui 1&nbsp;500&nbsp;metrillä yhdeksänneksi ja 5&nbsp;000&nbsp;metrillä seitsemänneksi.

Bahta voitti 5&nbsp;000 metrin Euroopan-mestaruuden Zurichissä 2014 ajalla 15.36,36. Hän sijoittui samana vuonna maanosien cupissa 3&nbsp;000 metrillä toiseksi ja sai pronssia maastojuoksun EM-kilpailuissa. Hän saavutti Amsterdamin EM-kilpailuissa 2016 hopeaa 5&nbsp;000&nbsp;metrillä ajalla 15.20,54. Rio de Janeiron olympialaisissa hän oli 1&nbsp;500&nbsp;metrillä kuudes. Belgradin EM-hallikilpailuissa 2017 Bahta sijoittui 1&nbsp;500 metrillä neljänneksi ja Lontoon MM-kilpailuissa yhdeksänneksi. Hän sai maastojuoksun EM-kilpailuissa hopeaa 2017. Birminghamin MM-hallikilpailuissa 2018 hän oli 1&nbsp;500&nbsp;metrillä kymmenes ja 3&nbsp;000&nbsp;metrillä kahdestoista.

Bahta saavutti Berliinin EM-kilpailuissa 2018 alun perin pronssia 10&nbsp;000&nbsp;metrillä ajalla 32.19,34. Hän menetti mitalinsa myöhemmin kun häneltä oli jäänyt väliin kolme dopingtestiä vuoden ajalta ennen EM-kisoja. Hän sai tapauksesta vuoden kilpailukiellon ja kaikki hänen tuloksensa aikavälillä 24.5.2018–31.8.2018 hylättiin takautuvasti. Ruotsin dopinglautakunta oli aluksi vapauttanut hänet syytöksistä tammikuussa 2019.

Bahta sijoittui 2021 Toruńin sisäratojen EM-kilpailuissa 3&nbsp;000&nbsp;metrillä neljänneksi. Samana vuonna käydyissä Tokion olympialaisissa hän oli 10&nbsp;000&nbsp;metrillä kahdeksastoista. Hän saavutti 2021 maastojuoksun EM-kilpailuissa hopeaa henkilökohtaisessa kilpailussa ja pronssia joukkuekilpailussa. Belgradin sisäratojen MM-kilpailuissa 2022 hän oli 3&nbsp;000&nbsp;metrillä seitsemästoista.

## Henkilökohtaiset ennätykset

### Ulkoradat

### Sisäradat

NR = maan (Ruotsin) ennätys

## Lähteet
* 
* http://www.european-athletics.org/athletes/group=b/athlete=94464-bahta-meraf/index.html
* 

### Viitteet
Bosnia ja Hertsegovinan jääkiekkoliiga

**Bosnian ja Hertsegovinan jääkiekkoliiga** (bosn. Bosansko Hercegovačka Hokej Liga) eli *BHL* on jääkiekkoliiga. Liiga on Bosnia-Hertsegovinan jääkiekkoliiton alainen. 

## Joukkueet

### Entiset joukkueet
Paavimobiili

**Paavimobiili** on auto, jota paavi käyttää liikkuessaan julkisesti ulkona. Sen jälkeen kun paavi Johannes Paavali II yritettiin murhata vuonna 1981, käytti paavi pääasiassa erikoisvalmisteisella lasilla suojattua autoa. Paavi Franciscus ei kuitenkaan edeltäjistään poiketen mielellään käyttänyt luodinkestävää autoa, koska se erotti hänet ihmisistä.

## Lähteet

## Aiheesta muualla
Midtre Hellstugutinden

**Midtre Hellstugutinden** on Skandeihin kuuluva vuorenhuippu Jotunheimenin kansallispuistossa, Norjassa. Huipun korkeus merenpinnan tasosta on 2&nbsp;339 metriä.

## Katso myös

* Store Hellstugutinden

## Lähteet

## Kirjallisuutta
* Helgesen, Morten & Helgesen, Julia 2013: Norges Fjelltopper over 2000 meter. - Glittertind Forlag AS. Skrautvål.
TCT

**TCT** on vuonna 2010 perustettu pop–rap-yhtye, joka sai virallisen nimensä kuitenkin vasta vuonna 2011. Yhtye keikkaili alunalkujaan nimellä T.L&Comeetta ja Tiahu.

Yhtyeen jäsenet ovat T.L (Tuomas Lehtinen), Comeetta (Miika Saloranta) sekä Tiahu (Matias Lehtinen). T.L ja Tiahu ovat veljeksiä ja he ovat puoliksi jamaikalaisia.

## Ura
TCT solmi levytyssopimuksen Universal Musicin kesällä 2013. Ennen levytyssopimusta yhtyeen jäsenet ovat tehneet omakustannemusiikkia. Yhtyeen ensimmäinen kappale nimellä TCT oli ”Pliis nipistä”, jonka musiikkivideo julkaistiin yhtyeen kanavalla YouTubessa huhtikuussa 2012. Samana vuonna yhtye toimi Pitbullin Suomen keikan lämmittelijänä.

Ensimmäinen Universal Musicin julkaisema single oli ”Rannalle”, jolla on mukana myös laulaja Jontte Valosaari. Kappale oli mukana The Voicen kesähittiäänestyksessä, jossa se sijoittui toiseksi Kasmirin ”Vadelmavene”-kappaleen voittaessa vuoden 2014 kesähitin tittelin. Yhtye on nimennyt esittämänsä musiikkigenrensä *party-hopiksi*.

Myös TCT:n kappaleet ”Rammaa”, ”Lavatanssit” ja "Virheistä kaunein" ovat saaneet yli miljoona kuuntelukertaa Spotifyssa.

Yhtye teki comebackin vuoden 2024 kesällä ja julkaisee uuden kappaleen "Nousee" perjantaina 16. elokuuta.

## Diskografia
### Albumit

### Singlet

### Musiikkivideot
* *Pliis nipistä* (2012)
* *3kk* (2013 – ohj. TCT & Markus Alexander) 
* *Amerikan unelma* (2013)
* *Rannalle* (2014 – ohj. Rise & Ville Salminen) 
* *Rammaa* (2014 – ohj. Ville Salminen) 
* *Lavatanssit* (2014 – ohj. Ville Salminen) 
* *Virheistä kaunein* (2015 – ohj. Hannu Aukia) 

## Lähteet

## Aiheesta muualla
*Yhtyeen sivusto
Hot Snakes

**Hot Snakes** on yhdysvaltalainen post-hardcore-yhtye, joka perustettiin San Diegossa vuonna 2011. Yhtyeen johtohahmoina toimivat Rick Froberg ja John Reis. Yhtye hajosi vuonna 2005, mutta teki comebackin vuonna 2011. Yhtyeen soundia on kuvailtu muun muassa "hardcore garage punk" nimellä.

## Jäsenet
* Rick Fröberg – kitara, laulu (1999–2005, 2011–)
* John Reis – kitara, taustalaulu (1999–2005, 2011–)
* Gar Wood – basso, taustalaulu (1999–2005, 2011–)
* Jason Kourkounis – rummut (1999–2003, 2011–)
* Mario Rubalcaba – rummut (2003–2005, 2011–)

## Diskografia
### Studioalbumit
* 
* 
* 
* 

### EP:t
* 

### Livealbumit
* 

## Lähteet

## Aiheesta muualla

* Viralliset sivut 
* Yhtyeen profiili - Swami Records
Iveco Effeuno

**Iveco Effeuno** on Italiassa valmistettu linja-autosarja, jota valmistettiin vuosina 1984-1989. Sarjaan kuuluu kolme mallia, joissa on erilaiset istumapaikkajärjestelyt. **Iveco 471** on tarkoitettu keskustaliikenteeseen, **Iveco 571** lähiöliikenteeseen ja **Iveco 671** kaupunkien väliseen liikenteeseen.

Effeunon alustavaihtoehtoina olivat 10,5 ja 12 metrin pituiset alustat. Sarjaa tarjottiin myös 18 metrin pituisena nivelbussina.

Effeunon korvasi Iveco Turbocity -sarja.

## Aiheesta muualla
FS Cosmao (1889)

**FS Cosmao** oli Ranskan laivaston vuonna 1889 vesillelaskettu Troude-luokan panssarikansiristeilijä.

## Valmistus

Alus tilattiin Bordeaux'sta Forges et Chantiers de la Girondelta, missä köli laskettiin vuonna 1887. Alus laskettiin vesille elokuussa 1889 ja otettiin palvelukseen vuonna 1891.

## Palvelus
Alus poistettiin alusluettelosta vuonna 1922.
 
## Lähteet
*
*

### Viitteet
Iveco Turbocity

**Iveco Turbocity** on Italiassa valmistettu linja-autosarja, jota valmistettiin vuosina 1989-1996. Sarjaan kuuluu kolme mallia, joissa on erilaiset istumapaikkajärjestelyt. **Iveco 480** on tarkoitettu keskustaliikenteeseen, **Iveco 580** lähiöliikenteeseen ja **Iveco 680** kaupunkien väliseen liikenteeseen.

Turbocityn alustavaihtoehtoina olivat 9,5, 10,5 ja 12 metrin pituiset alustat. Sarjaa tarjottiin myös 18 metrin pituisena nivelbussina. Turbocity-sarja oli saatavissa myös johdinautona.

Iveco yritti myydä Turbocityn oikealta ajettavia versioita myös Yhdistyneeseen kuningaskuntaan. Turbocitystä valmistettiin sekä yksi- että kaksikerroksisia mallikappaleita. Tilauksia ei kuitenkaan tullut. Yksikerroksinen mallikappale vietiin Singaporeen, jossa sitä käytettiin kuljettajien koulutukseen. Kaksikerroksiselle versiolle löytyi ostaja vasta yli vuoden jälkeen. Sitä käyttivät useat pienet bussiyhtiöt, kunnes se romutettiin kolarin jälkeen.

Turbocityn korvasi Iveco Turbocity-R -sarja.

## Aiheesta muualla
Margaret Talmadge

**Margaret ”Peg” Talmadge** (omaa sukua **Jose**; 3. marraskuuta 1864 New York City, New York &ndash; 29. syyskuuta 1933 Los Angeles, Kalifornia) oli yhdysvaltalainen nainen, joka tuli tunnetuksi mykkäelokuvanäyttelijöiden Norma Talmadgen, Natalie Talmadgen ja Constance Talmadgen äitinä. Häntä yleisesti kuvailtiin nokkelasanaiseksi ja peräänantamattomaksi naiseksi.

## Elämä
Margaret ”Peg” Talmadge syntyi New Yorkissa 3. marraskuuta vuonna 1864. Hänen vanhempansa olivat kotoisin Irlannista. Peg Jose avioitui Frederick ”Fred” Talmadgen kanssa 15. tammikuuta vuonna 1893, vaikka hänen vanhempansa eivät hyväksyneet Frediä tämän juomisen ja uhkapeluun takia. Fred Talmadge oli syntynyt Connecticutin Plainvillessa 4. toukokuuta 1868. Fred oli ollut alun perin myyjä, joka menetti työnsä sairastuttuaan alkoholismiin. Esikoistyttären Norman syntymän aikaan Talmadget asuivat New Jerseyn Jersey Cityssä, josta he muuttivat New Yorkin Brooklyniin, missä tyttäret Natalie ja Constance syntyivät. Peg kertoi myöhemmin Anita Loosille, että hän yritti jokaisen raskauden aikana saada tahallinen keskenmeno menemällä Coney Islandilla sijaitsevaan Bump-the-Bumps-nimiseen huvipuistolaitteeseen. Talmadget olivat köyhiä, joten Peg joutui työskentelemään erilaisissa ammateissa. Alkoholisoitunut Fred hylkäsi perheensä vuoden 1900 joulupäivänä. Fred oli ennen lopullista katoamistaan aiemminkin jättänyt perheensä pidemmäksikin aikaa, mutta hän oli aina tullut takaisin. Pegin ja Fredin avioeroa ei koskaan vahvistettu, joten he olivat aviossa aina Fredin kuolemaan asti. Peg sai kaikki kolme tytärtään elokuvamaailmaan, missä he sittemmin menestyivät.

Peg näytteli rouva Kieseytä Constancen draamaelokuvassa *[[A Girl of the Timber Claims]]* vuonna 1917. Rouva Talmadge kirjoitti ja julkaisi tyttäristään *[[The Talmadge Sisters]]* -kirjan, joka ilmestyi vuonna 1924. Pegin puoliso Fred Talmadge kuoli 57-vuotiaana 14. marraskuuta 1925. Peg Talmadge sairastui vuonna 1931 ja kuoli influenssasta kehittyneeseen keuhkokuumeeseen 68-vuotiaana Los Angelesin Hollywoodissa 29. syyskuuta vuonna 1933. Pegin *[[The New York Times]]iin* kirjoitetussa muistokirjoituksessa kerrottiin hänen kuolinsyykseen keuhkokuume, mutta Anita Loos kirjoitti 45 vuotta myöhemmin Talmadgeja koskevassa kirjassaan *[[The Talmadge Girls]]* (1978) Pegin kuolleen syöpään. Syöpää ei mainittu hänen *The New York Times* -muistokirjoituksessaan. Peg Talmadge haudattiin Kalifornian Los Angelesissa sijaitsevalle Hollywood Forever -hautausmaalle.

## Huomautukset

## Lähteet
### Viitteet

## Aiheesta muualla
*
FS Linois (1894)

**FS Linois** oli vuonna 1895 valmistunut Ranskan laivaston Linois-luokan panssarikansiristeilijä.

## Valmistus

Alus tilattiin La Seyne-sur-Meristä Forges et Chantiers de la Méditerranéeltä ja sen köli laskettiin elokuussa 1892. Alus laskettiin vesille 30. tammikuuta 1894 ja se otettiin palvelukseen 1895.

## Palvelus
Alus poistettiin alusluettelosta 1922.
 
## Lähteet
*
*

### Viitteet
The Greeks Had a Word for It

**The Greeks Had a Word for It** on Zoë Akinsin kirjoittama yhdysvaltalainen komedianäytelmä vuodelta 1930. *The Greeks Had a Word for It* sai ensi-iltansa Broadwayn Sam H. Harris Theatressa 25. syyskuuta vuonna 1930, ja sitä esitettiin aina toukokuuhun 1931 asti 253:n esityksen ajan. Näytelmässä on kolme näytöstä, ja se sijoittuu New Yorkiin. Näytelmän tuottajana oli William Harris.

## Näytelmän alkuperäiset näyttelijät

## Elokuvasovitukset

Lisäksi *The Greeks Had a Word for It* -näytelmä inspiroi William A. Seiterin ohjaamaa *[[Elämänhaluisia tyttöjä]]* (*Three Blind Mice*, 1938) ja Walter Langin ohjaamaa *[[Kesäloma Miamissa]]* (*Moon Over Miami*, 1941).

## Lähteet

## Aiheesta muualla
* ''The Greeks Had a Word for It'' Internet Broadway Databasessa
Daniel Börtz

**Daniel Börtz** (s. 8. elokuuta 1943 Hässleholm) on ruotsalainen taidemusiikin säveltäjä. Börtz on tuottanut urallaan yksitoista sinfoniaa (1973−2006) sekä useita oopperoita ja orkesteriteoksia, kuten *Strindberg Suite*. Börtz on palkittu mitalilla kuninkaallisen musiikkiakatemian tilaisuudessa 28. marraskuuta 2005 "sävellysmusiikin edistäjänä".

Hänen myöhempiin sävellyksiinsä lukeutuvat muun muassa oratorio *Hans namn var Orestes* (2001−2002), nokkahuilukonsertot *En gycklares berättelser* (2000) ja *Pipor och klockor* (2002) sekä pianokonsertot *Svall* (2003), *Magnus Gabriel* (2006) ja *Goya* (2008). Ooppera *Medea *saa ensi-iltansa vuonna 2016.

Börtz on Ruotsin kuninkaallisen musiikkiakatemian jäsen.

## Aiheesta muualla
*Börtzin esittely musiikkikustantamo Gehrmans Musikförlagin sivuilla  
*Börtzin haastattelu (2009) (Youtube)
Symmetrodontit

**Symmetrodontit** (Symmetrodonta) oli varhaisiin nisäkkäisiin kuuluva lahko, joka eli Mesotsooisella kaudella. Symmetrodontit olivat eräänlainen siirtymävaihe synapsideista varsinaisiin nisäkkäisiin. Lahkon lajit olivat kooltaan pieniä. Lukuun ottamatta *Zhangheotheriumia* symmetrodonttien hampaiden pinnan rakenne oli oudosti hajanainen.

## Heimoja ja sukuja
Heimo Kuehneotheriidae
* Suku Kuehneotherium
* Suku Woutersia

Heimo Zhangotheriidae
* Suku Zangotherium

## Lähteet

## Aiheesta muualla
* http://www.app.pan.pl/arkhive/published/app47/app47-705.pdf
Talviuniversiadit 2013

**Talviuniversiadit 2013**, järjestyksessään 26. talviuniversiadit, järjestettiin Trenton maakunnassa, Italiassa 11.–21. joulukuuta 2013. Kisoissa oli mukana 1&nbsp;725 opiskelijaurheilijaa 51 eri maasta. Universiadeissa oli 79 urheilutapahtumaa 12 eri lajista. Kisojen mitalitaulukon voitti Venäjä 50 mitalillaan ennen Etelä-Koreaa (24 mitalia) ja Puolaa (23).

## Lajit
Uusia lajeja kisoihin tuli kaksi, freestylehiihto ja pikaluistelu. Kisoissa käytiin 79 eri urheilutapahtumaa 12 eri lajissa. Suluissa tapahtumien määrä lajikohtaisesti.

### Lista lajeista
*alppihiihto (10)
*ampumahiihto (9)
*maastohiihto (11)
*curling (2)
*taitoluistelu (4)
*freestylehiihto (4)
*jääkiekko (2)
*kaukalopikaluistelu (8)
*mäkihyppy (5)
*lumilautailu (8)
*pikaluistelu (12)

## Lähteet
*Universiade Trentino
Morganukodontit

**Morganukodontit** (Morganucodontidae) oli kynodontteihin kuuluva heimo. Heimon lajit olivat kooltaan pieniä ja muistuttivat ulkomuodoltaan rottia. Raajat olivat sirorakenteiset. Heimoon kuuluvia sukuja ovat *[[Eozostrodon]], [[Erythrotherium]] ja [[Morganucodon]]*.

## Lähteet
Anatoli Solonitsyn

**Anatoli Aleksejevitš Solonitsyn** (ven. Анатолий Алексеевич Солоницын) (30. elokuuta 1934 – 11. kesäkuuta 1982) oli neuvostoliittolainen näyttelijä. Hänet muistetaan erityisesti rooleistaan ohjaaja Andrei Tarkovskin elokuvissa, kuten pääosasta *[[Andrei Rublev (elokuva)|Andrei Rublevissa]]* (1966) sekä kirjailijan roolista *[[Stalker (elokuva)|Stalker]]issa* (1979).

Solonitsyn voitti vuonna 1981 Berliinin elokuvajuhlissa parhaan näyttelijän palkinnon elokuvasta *[[26 päivää Dostojevskin elämästä]]* (1981).

Solonitsyn kuoli 11. kesäkuuta 1982 keuhkosyöpään.

## Valikoitu filmografia
* *[[Andrei Rublev (elokuva)|Andrei Rublev]]* (1966)
* *[[Solaris (vuoden 1972 elokuva)|Solaris]]* (1972)
* *[[Toverit]]* (1974)
* *[[Peili (vuoden 1975 elokuva)|Peili]]* (1975)
* *[[Nousu (vuoden 1977 elokuva)|Nousu]]* (1977)
* *[[Stalker (elokuva)|Stalker]]* (1979)
* *[[26 päivää Dostojevskin elämästä]]* (1981)
* *[[Miehet ja Polina]]* (1982)

## Lähteet
Elokuvavuosi 1910

Tässä artikkelissa käsitellään **vuoden [[1910]] aikana julkaistuja elokuvia** ja elokuvamaailman merkittäviä tapahtumia.

## Uudet elokuvat
* *[[In Neighboring Kingdoms]]*
* ''Kuilu''
* *[[The Household Pest]]*
* ''Valkoinen orjakauppa''

## Aiheesta muualla
*
FS Galilée (1896)

**Galilée** oli vuonna 1897 valmistunut Ranskan laivaston Linois-luokan panssarikansiristeilijä.

## Valmistus

Alus tilattiin Rochefortin laivastontelakalta, missä köli laskettiin vuonna 1893. Alus laskettiin vesille 28. huhtikuuta 1896 ja otettiin palvelukseen vuonna 1897.

## Palvelus
Alus poistettiin alusluettelosta vuonna 1911.
 
## Lähteet
*
*

### Viitteet
Pikilinna

**Pikilinna** on Tampereella Tammelan kaupunginosassa Tammelantorin itäreunalla osoitteessa Aaltosenkatu 31–33 sijaitseva viisikerroksinen asuintalo, joka on valmistunut 1924. Talon suunnitteli arkkitehti Birger Federley. Uusklassillista tyylisuuntaa edustavassa talossa oli alun perin Aaltosen Kenkätehdas Oy:n henkilökunnan työsuhdeasuntoja.
 	
Pikilinna on suojeltu rakennustaiteellisin ja maisemallisin perustein. 

## Kuvia

Kuva:Pub Pikilinna in Tampere Aug2009 001.jpg|Pub Pikilinna Aaltosenkadun ja Ilmarinkadun kulmassa.
Kuva:Pikilinna building in Tampere Aug2012.jpg|Pikilinnaa julkisivun vastakkaiselta puolelta.
Kuva:FI-Tampere-20131021 160552 HDR-pcss.jpg|Pikilinna Aaltosenpuistosta kuvattuna.
Kuva:Tammela103, Tampere, Finland.JPG| Pikilinnan porttikäytävä.


## Lähteet
* Sami Suodenjoki : XVI kaupunginosa - Tammelan eteläosa (Koskesta voimaa -sivusto)
* Ennen ja nyt: Pikilinna edusti aaltoslaista idealismia parhaimmillaan, Tamperelainen 30.11.2012 

### Viitteet
Ájtte

**Ájtte** on Ruotsin Jokimukassa sijaitseva museokeskus, joka esittelee paikallista saamelaiskulttuuria sekä Ruotsin Lapin tunturialueiden luontoa ja kulttuuria. Yksi museon näyttelyistä käsittelee Euroopan suurinta erämaa-aluetta Laponiaa, joka on myös Unescon maailmanperintökohde.

## Lähteet

 
## Aiheesta muualla
Tuomisen kivimuuri

**Tuomisen kivimuuri** on Tampereen Jussinkylässä, Tuomiokirkonkadun pohjoispäässä Tampereen tuomiokirkon vieressä sijaitseva jugendtyylinen nelikerroksinen asuintalo, jonka on suunnitellut arkkitehti Birger Federley. Kolmessa vaiheessa rakennetun talon rakennutti rakennusmestari Karl Arvid Tuominen, jonka mukaan talo sai myös nimensä. Talon viimeinen rakennusvaihe valmistui 1914. Talossa on 38 asuinhuoneistoa ja neljä liikehuoneistoa.

Talo on suojeltu rakennustaiteellisin ja maisemallisin perustein. 

## Lähteet
* Katja-Maria Miettunen: Tuomisen kivimuuri (Koskesta voimaa -sivusto)

### Viitteet
Veljeslinna

**Asunto-osakeyhtiö Veljeslinna** on Tampereen Amurin kaupunginosassa, Pirkankadun ja Sotkankadun kulmassa sijaitseva seitsenkerroksinen asuintalo, jonka on suunnitellut arkkitehti Jaakko Tähtinen. Talo valmistui 1951–1952 ja siinä on 72 asuinhuoneistoa, neljä liikehuoneistoa ja kokoushuoneisto talon kulmaosan ylimmässä kahdeksannessa kerroksessa.

Talo rakennettiin rintamamiesten asuintaloksi sen jälkeen, kun vuonna 1949 säädetty *Lex Raatikaiseksi* kutsuttu asetus antoi rintamamiehille mahdollisuuden vaihtaa maansaantioikeutensa kerrostalon asunto-osakkeeseen.

Veljeslinna on rakennustaiteellisesti ja kaupunkikuvallisesti merkittävän umpikorttelin osa. Talo on suojeltu.

## Lähteet
* Sari Minkovitsch: Veljeslinna (Koskesta voimaa -sivusto)
 	
### Viitteet
José Luis Gayà

**José Luis Gayà Peña** (s. 25. toukokuuta 1995 Pedreguer, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Valenciaa ja on pelipaikaltaan vasen laitapuolustaja.

## Seurajoukkueura
Gayá on Valencian nuorisoakatemian kasvatti. Hän pelasi ensimmäisen ottelunsa seuran reservijoukkueessa Andorra Club de Fútbolia vastaan maan kolmanneksi korkeimmalla sarjatasolla Segunda División B:ssä.

30. lokakuuta 2012 Gayá teki ensiesiintymisensä seuran edustusjoukkueessa Copa del Reyn ottelussa UE Llagosteraa vastaan, jossa hän pelasi täydet 90 minuuttia. Hän pelasi ensimmäisen ottelunsa Eurooppa-liigassa 12. joulukuuta 2013 lohkovaiheen ottelussa venäläistä Kuban Krasnodaria vastaan.

27. huhtikuuta 2014 Gayá pelasi ensimmäisen ottelunsa Primera Divisiónissa 0–1-kotitappiossa Atlético Madridia vastaan. 3. elokuuta 2014 hän teki ensimmäisen maalinsa joukkueessa Emirates Cupissa ottelussa portugalilaista Benficaa vastaan.

Gayá nousi joukkueen avauskokoonpanoon kaudella 2014–2015 uuden päävalmentaja Nuno Espírito Santon alaisuudessa. Hän teki ensimmäisen virallisen maalinsa joukkueessa 25. syyskuuta 2014 pelatussa ottelussa Córdobaa vastaan. Hänen kauden toinen maalinsa syntyi 7. tammikuuta 2015 Copa del Reyn neljännesvälierien ensimmäisessä osaottelussa Espanyolia vastaan.

## Lähteet

## Aiheesta muualla
* José Luis Gayàn esittely Valencian virallisella sivustolla  
* José Gayàn tilastot BDFutbol-sivustolla
RAI (terveydenhoito)

**Rai-järjestelmä** eli ”**Resident Assessment Instrument**”, suomeksi potilaan arviointiväline, on kansainvälinen vanhusasiakkaiden hoidon tarpeen ja laadun sekä kustannusvaikuttavuuden arviointi- ja seurantajärjestelmä. Rai-järjestelmä soveltuu yksilön hoito- ja palvelusuunnitelman laadintaan ja hoidon tulosten seurantaan.

RAI-järjestelmän perustana on selvittää hoidossa olevan henkilön yksilökohtaiset tarpeet ja luoda niiden perusteella hoitosuunnitelma. Järjestelmässä hoidettava saa osallistua suunnitelmansa laadintaan

## Lähteet
* RAI-infoa  
* https://www.thl.fi/fi/web/ikaantyminen/palvelujen-ja-hoidon-laatu/rai-vertailukehittaminen 

### Viitteet
Ratinanlinna

**Ratinanlinna** oli Tampereella Kyttälän kaupunginosassa Aleksanterinkatu 32:ssa sijainnut, vuonna 1928 valmistunut nelikerroksinen rakennus, joka toimi Tampereen suojeluskuntatalona vuosina 1928–1944. Talon suunnitteli arkkitehti Birger Federley.

Tampereen suojeluskunnan esikunta sijaitsi vuoteen 1927 saakka nykyisen Hiekan taidemuseon paikalla sijainneessa Lindellin koulussa. Uusi Ratinanlinnan suojeluskuntatalo vihittiin käyttöön 9. huhtikuuta 1928. Talossa toimivat vuoteen 1944 saakka suojeluskunnan lisäksi Lotta Svärd ja sotilaspoikajärjestöt. Talo vaurioitui pahoin talvisodan aikana Tampereen pommituksissa ja välirauhan aikana se korjattiin ja sitä laajennettiin.

Suojeluskuntien lakkauttamisen jälkeen Ratinanlinna oli puolustusvoimain sekä partio- ja reserviläisjärjestöjen käytössä. Talo purettiin 1989, ja sen tilalle valmistui 1991 arkkitehti Antti Tähtisen suunnittelema Ratinanlinnan toimisto- ja liiketalo.

## Lähteet
* Tampereen muistolaatat ja muut muistomerkit : Tampereen suojeluskuntatalon muistolaatta 1996
* Sponda tilat ja palvelut : Ratinanlinna
Amurinlinna

**Amurinlinna** on Tampereella Amurin kaupunginosassa sijaitseva asuntokortteli, jonne rakennettiin vuosina 1949–1955 Finlaysonin työntekijöiden työsuhdeasuntoja. Korttelin rakennukset suunnitteli professori, arkkitehti Erik Bryggman ja pääurakoitsijana toimi Rakennustoimisto Tähtinen & Sola Oy. Amurinlinnan kortteliin valmistui yhteensä 344 asuntoa ja asukkaita niihin tuli noin 950.

Amurinlinnan korttelissa sijaitsi Finlaysonin työntekijöiden keilarata, tehtaan 6&nbsp;000 niteen kirjasto, pesula, päiväkoti ja itsepalveluravintola.

Amurinlinnan korttelin rakennukset valmistuivat viidessä vaiheessa:
* 1. vaihe käsitti nelikerroksisen Mustanlahdenkadun varteen rakennetun lamellitalon, joka valmistui toukokuussa 1951.
* 2. vaihe käsitti Puuvillatehtaankatu 15:n nelikerroksisen asuintalon ja Hämeenpuisto 10:n kuusikerroksisen virkailijoiden ja työnjohtajien asuintalon sekä myymälärakennuksen terasseineen. Tämä vaihe valmistui syyskuussa 1952.
* 3. vaihe käsitti kolme lamellitaloa Satakunnankadun varressa sekä korttelin sisäpihalla sijainneen sauna- ja pesularakennuksen. Tämä vaihe valmistui elokuussa 1953.
* 4. vaihe käsitti yhden lamellitalon Satakunnankadun varteen sekä lasten päiväkodin.
* 5. vaihe käsitti Hämeenpuiston ja Satakunnankadun kulmaan rakennetun 14-kerroksisen tornitalon. Talon korkeus oli 44,2 metriä ja se valmistui syyskuussa 1955. Siihen tuli 144 asuinhuoneistoa, joista pääosa oli yksiöitä. Talossa asui pääasiassa naimattomia nuoria naisia ja sitä alettiin kutsua ”Impilinnaksi”. Talon alakerrassa oli Tornikellari-niminen itsepalveluravintola.

Finlaysonin palveluksessa ollut kirjailija Väinö Linna asui 1953–1956 Amurinlinnassa Puuvillatehtaankatu 15 B:ssa sijainneessa kaksiossa. Hän kirjoitti siellä asuessaan *[[Tuntematon sotilas]]* -romaaninsa.

Nykyisin Amurinlinnan talot omistaa Kojamo.

## Lähteet
* Sari Minkovitsch: Amurinlinna (Koskesta voimaa -sivusto)
* Väinö Linnalle reliefi Tampereelle, Kaleva 10.9.2004
* Juhani Karangan luento Amurinlinnan korttelista
* Väinö Linnan Tampere
Toyota TS040 Hybrid

**Toyota TS040 Hybrid** on japanilaisen Toyotan valmistama LMP1-luokituksen mukainen kilpa-auto, jolla kilpailtiin FIA World Endurance Championship -sarjassa vuosina 2014–2015. Auto julkistettiin 27. maaliskuuta 2014.

## Tulokset

## Lähteet

## Aiheesta muualla

* Auton esittely tallin virallisilla sivuilla
Mestarien liigan kauden 2014–2015 lohkovaihe

Jalkapallon **Mestarien liigan kauden 2014–2015 lohkovaiheen** ottelut alkoivat 16. syyskuuta ja loppuivat 10. joulukuuta 2014.

## Arvonta
Lohkovaiheen arvontatilaisuus suoritettiin 28. elokuuta 2014 Monacossa alkaen kello 18.45 (UTC+2).

Joukkueet oli jaettu neljään eri arvontakoriin rankingpisteiden mukaan. Hallitseva mestarijoukkue Real Madrid on sijoitettu automaattisesti ykköskoriin. Samoista maista olevia joukkueita ei voi arpoa samaan lohkoon. Yhdellä ottelukierroksella on kaksi ottelupäivää, joista toisena pelaavat lohkojen A–D joukkueet ja toisena lohkojen E–H joukkueet. Jokaisessa arvontakorissa on kahdeksan joukkuetta, ensimmäisen korin joukkueet ovat rankingsijoilla 1–10, toisen 14–22, kolmannen 24–37 ja neljännen 44–233 sekä sijoittamattomat.

17. heinäkuuta 2014 UEFA:n hätäpaneelin pitämässä kokouksessa päätettiin, että venäläisiä eikä ukrainalaisia joukkueita voida arpoa samaan alkulohkoon maiden välisen poliittisesti epävakaan tilanteen johdosta.

Seuraavat 32 joukkuetta selviytyivät lohkovaiheeseen:

## Lohkot
Joukkueet jaetaan kahdeksaan neljän joukkueen lohkoon, joissa lohkojen joukkueet pelaavat toisiaan vastaan koti- ja vierasottelun. Jokaisen lohkon kaksi parasta pääsevät pudotuspelien neljännesvälieriin. Lohkon kolmanneksi sijoittuvat pääsevät Eurooppa-liigan kauden 2014–2015 ensimmäiselle pudotuspelikierrokselle ja neljänneksi sijoittuvat putoavat pois.

Jos lohkoissa päädytään tasapisteisiin, lohkosijoitukset ratkaistaan seuraavasti:
# joukkueiden keskinäisten otteluiden pisteet
# joukkueiden keskinäisten otteluiden maaliero
# joukkueiden keskinäisten otteluiden vierasmaalit
# joukkueiden kaikkien otteluiden maaliero
# joukkueiden kaikkien otteluiden tehdyt maalit
# UEFA:n oma 

### Lohko A






























### Lohko B






























### Lohko C






























### Lohko D






























### Lohko E






























### Lohko F






























### Lohko G






























### Lohko H






























## Lähteet
Audi R18

**Audi R18** on saksalaisen Audin valmistama LMP1-luokituksen mukainen prototyyppiauto, jolla kilpailtiin vuodet 2012–2016 FIA World Endurance Championship -sarjassa. Vuonna 2011 se kilpaili Intercontinental Le Mans Cup -sarjassa.

## Historia
### Kausi 2012
Kaudella kilpailtiin 3 erilaisella autolla, jotka olivat: R18 TDI, R18 ultra ja Audi R18 e-tron quattro. Tallin autoilla voitettiin kaikkiaan 5 osakilpailua. Talli saavutti kaudella yhteensä 173 pistettä, ja sijoittui luokkansa ensimmäiseksi.

### Kausi 2013
Kaudella ajettiin R18 e-tron quattro autolla. Kauden aikana talli voitti 6 osakilpailua. Pisteitä kaudella kertyi 207 ja tuloksena oli toinen perättäinen mestaruus.

### Kausi 2014
Kaudella ajettiin R18 e-tron quattron uusimmalla kehitysversiolla.

### Kausi 2016
Kausi ajettiin R18 e-tron quattro autolla. Talli saavutti viimeisellään kaudellaan yhden voiton Span 6 tunnin ajossa ja yhden kaksoisvoiton kauden päättäneessä Bahrainin 6 tunnin ajossa. Pisteitä kertyi 266 ja sijoittui luokkansa toiseksi.

26. lokakuuta 2016 Audi ilmoitti lopettavansa kilpailemisen WEC -sarjassa kauden päätteeksi ja keskittyvänsä jatkossa enemmän Formula E:hen.

## Tulokset

## Lähteet

## Aiheesta muualla

* Auton esittely tallin virallisilla sivuilla (englanniksi)
Vjatšeslav Kuznetsov

**Vjatšeslav Kuznetsov** tai **Vjatšaslau Kuznjatsou** voi viitata seuraaviin henkilöihin:

* Vjatšaslau Kuznjatsou (s. 1947), valkovenäläinen poliitikko
* Vjatšaslau Kuznjatsou (s. 1955), valkovenäläinen säveltäjä
* Vjatšeslav Kuznetsov (1962–2011), venäläinen jalkapalloilija
* Vjatšeslav Kuznetsov (s. 1989), venäläinen pyöräilijä
Boistö

**Boistö** on Suomenlahdella Loviisan kunnassa sijaitseva saari. Boistössä toimi luotsiasema 2000-luvun alkuun saakka. Merenkulkuneuvos Juha Nurminen osti saaren Puolustusvoimilta vuonna 2008 ja nykyään Boistössä on kokouspalveluja tarjoava yritys. Saarella sijaitsee kaksi päärakennusta, useita pienempiä mökkejä sekä muun muassa rantasauna. Majoituspaikkoja Boistössä on noin kolmekymmentä. 

## Historia
Luotsitoiminta Boistössä ja viereisellä Lehtisen saarella alkoi jo 1720-luvulla, kunnes vuonna 1888 se keskittyi pelkästään Böistölle. Nykyisin saaren vanhin rakennus on vuodelta 1892 peräisin oleva luotsitupa. Luotsiasema oli Boistöllä vuoteen 2003 saakka, jonka jälkeen toiminta siirrettiin kokonaisuudessaan lounaispuolella sijaitsevalle Orrengrundin saarelle. Boistössä on sijainnut myös merivartioasema vuoteen 1996 saakka, jonka jälkeen saari oli Suomen Meripelastusseuran koulutuskeskuksena vuoteen 2006.

Elokuussa 2014 uutisoitiin, että saarella oli aikaisemmin kesäkuussa käyty Ukrainan kriisin liittyviä neuvotteluja, joihin osallistui yhdysvaltalaisia ja venäläisiä virkamiehiä. Neuvottelujen tuloksena julkaistiin myöhemmin suunnitelma kriisin ratkaisemiseksi.

## Lähteet
FS Henri IV (1899)

**Henri IV** oli vuonna 1903 valmistunut Ranskan laivaston pre-dreadnought-taistelulaiva ()).

## Valmistus
Alus tilattiin 4. heinäkuuta 1896 Cherbourgin laivastontelakalta, missä köli laskettiin 15. heinäkuuta 1897. Alus laskettiin vesille 23. elokuuta 1899 ja otettiin palvelukseen 21. syyskuuta 1903.

## Palvelus
Alus liitettiin 15. syyskuuta 1903 pohjoiseen laivueeseen, jossa se korvasi *Valmyn*. Alus siirrettiin 1909 Cherbourgista Välimeren laivueeseen ja saapui 10. lokakuuta Bizerteen. Alus kolaroi 13. joulukuuta hävittäjä *Dardin* kanssa, jolloin hävittäjä katkesi komentosillan takaa ei kuitenkaan uponnut.

Ensimmäisen maailmansodan alkaessa alus oli Bizertessä vartiolaivana, kunnes se liitettiin helmikuussa 1915 Syyriaan muodostettavaan laivueeseen (). Laivueen tehtävänä oli iskeä Turkin asemiin ja yhteyksiin Syyriassa, Libanonissa, Palestiinassa ja Siinain niemimaalla. Alus siirrettiin Dardanelleille korvaamaan Dardanellien läpäisy-yrityksessä 18. maaliskuuta upotettu *[[FS Bouvet (1896)|Bouvet]]* sekä vaurioitunut *[[FS Gaulois (1896)|Gaulois]]*. Alus tulitti 25. huhtikuuta Kum Kalen linnaketta ranskalaisten tehdessä maihinnousun, minkä jälkeen se tuki kuukauden lopun tulellaan maihinnousseita joukkoja. Alukseen osui tulitoiminnan aikana kahdeksan kranaattia.

Vuonna 1916 alus siirrettiin reserviin. Se oli sijoitettuna Egyptiin Ranskan itäiseen divisioonaan ennen siirtoaan Tarantoon varastolaivaksi vuonna 1918. Se poistettiin alusluettelosta 1920 ja romutettiin seuraavana vuonna.

## Lähteet

*
*

### Viitteet
Halina Harelava

**Halina Harelava** (s. 1951 Minsk) on valkovenäläinen säveltäjä. Hän opiskeli sävellystä Anatoli Bogatyrevin ja Dmitri Smolskin johdolla Valko-Venäjän valtionmusiikkiakatemiassa vuosina 1972–1979 ja Juri Fortunatovin johdolla Moskovan konservatoriossa 1980–1987. Harelavan saamiin palkintoihin lukeutuu Valko-Venäjän valtionpalkinto (1992) teoksesta *Anno mundi ardentis* mezzosopraanolle, baritonille ja suurelle orkesterille (1989). Lisäksi hänelle on myönnetty muun muassa Valko-Venäjän presidentin erikoispalkinto (2001) konsertosta kahdelle trumpetille.

Harelava oli mukana perustamassa Valko-Venäjän nykymusiikin seuraa vuonna 1990. Hän on opettanut Valko-Venäjän valtionmusiikkiakatemiassa vuodesta 1980.

Harelavan teoksia on esitetty Valko-Venäjän lisäksi myös Tšekissä, Ranskassa, Saksassa, Puolassa, Venäjällä, Slovakiassa, Sloveniassa, Ruotsissa, Sveitsissä, Ukrainassa ja Yhdysvalloissa.

## Lähteet
Vjatšaslau Kuznjatsou (säveltäjä)

**Vjatšaslau Kuznjatsou** (, , *Vjatšeslav Kuznetsov*; s. 1955 Wien, Itävalta) on valkovenäläinen säveltäjä. Hän opiskeli sävellystä Jevgeni Glebovin johdolla Valko-Venäjän valtionmusiikkiakatemiassa Minskissä ja valmistui vuonna 1983. Hän suoritti siellä vielä täydentäviä opintoja saman opettajan johdolla vuoteen 1985 saakka. Kuznjatsoulle myönnettiin Valko-Venäjän valtionpalkinto vuonna 2003. Hänen teoksiaan on esitetty kansainvälisesti Itävallassa, Belgiassa, Ranskassa, Saksassa, Kreikassa, Israelissa, Japanissa, Portugalissa, Espanjassa, Sveitsissä, Isossa-Britanniassa ja Yhdysvalloissa.

Kuznjatsou oli mukana perustamassa Valko-Venäjän nykymusiikin seuraa vuonna 1990 ja hän toimi sen puheenjohtajana vuosina 1995–2001. Hän on opettanut Valko-Venäjän valtionmusiikkiakatemiassa musiikin professorina vuodesta 1987. Hän nousi sen instrumentaation laitoksen johtoon vuonna 1998.

Kuznjatsoun tuotantoon kuuluu muun muassa ooppera, baletteja, sinfonioita (I 1982, II 1984, III 1995), kamarimusiikkia, vokaaliteoksia ja pianosonaatti (1996).

## Lähteet
Kupla (lehti)

**Kupla** oli Oulun sarjakuvaseuran vuosina 1981–1983 julkaisema lehti, joka julkaisi suomalaista sarjakuvaa. Kaikkiaan lehteä ilmestyi kaksitoista numeroa.

Lyhyestä ilmestymisajasta huolimatta Kuplaa on pidetty yhtenä parhaista kotimaista sarjakuvaa julkaisseista sarjakuvaseurojen lehdistä. Kuplan sarjakuvantekijöihin kuuluivat muun muassa Mauri Kunnas, Jope Pitkänen ja P. A. Manninen. Nuorista tekijöistä lehti nosti esille esimerkiksi Pentti Otsamon ja J. A. Mäen.

## Aiheesta muualla

* Reijo Valta. Kuplia arkistojen kätköistä. Ruutukaava #1, 2011
Skrew you (tunnustuspalkinto)

**Skrew you** -tunnustuspalkinto on Oulun sarjakuvaseuran jakama tunnustus, joka jaetaan pohjoissuomalaisen sarjakuvan hyväksi tehdystä työstä. Palkinto jaettiin ensimmäisen kerran vuonna 2011. Nimensä palkinto on saanut Oulussa 1980- ja 1990-luvulla ilmestyneestä Ruuvari-sarjakuvalehdestä.

## Palkitut
* 2011 Esa Holopainen, Ilpo Koskela, Pentti Nuortimo
* 2012 Keijo Ahlqvist
* 2013 Jii Roikonen
* 2014 Mari Ahokoivu
* 2015 Sauli Pesonen
* 2016 Heikki Porkola
* 2017 Ville Ranta
* 2018 Pauli Kallio
* 2019 Ulla Kaislaranta
* 2020 kulttuurielehti Kaltio
* 2021 Aapo Kukko
* 2022 Arja Huotari
* 2023 Sarjakupla-podcast
* 2024 Black Peider

## Lähteet
République-luokka

**République-luokka** oli Ranskan laivaston kahden 1900-luvun alussa valmistetun taistelulaivan muodostama alusluokka.

Aiempien taistelulaivojen heikkoudet olivat hyvin ranskalaisten meriarkkitehtien tiedossa ja République-luokassa he kasvattivatkin alusten uppoumaa ja leveyttä, mutta niiden pitkä valmistusaika teki niistä teknologisesti vanhentuneita jo palvelukseen otettaessa.

## Alukset

## Lähteet

*
*
*

### Viitteet
Luettelo Von Hertzen Brothersin kappaleista

Tämä on luettelo Von Hertzen Brothersin levyttämistä kappaleista aakkosjärjestyksessä.

Kappaleen nimen perässä on suluissa levy, jolla kappale on alun perin julkaistu.

__NOTOC__

## A

* After All (Approach)
* All of a Sudden, You’re Gone (Red Alert in the Blue Forest)
* Always Been Right (Nine Lives) 
* Angel's Eyes (Nine Lives) 
* Anil (Red Alert in the Blue Forest)
* Another Worthless Day (Experience)

## B

* Beside You (Experience)
* Beyond The Storm (War Is Over)
* Black Heart’s Cry (Nine Lives) 
* Black Rain (New Day Rising) 
* Blindsight (War Is Over)
* Blue Forest (Red Alert in the Blue Forest)
* Bring Out the Snakes (Nine Lives) 
* Bring Out the Sun (So Alive) (Love Remains the Same)
* Brother (Experience)

## C

* Coming Home (Nine Lives)

## D

* Day Of Reckoning (Red Alert in the Blue Forest)
* Disappear There (Red Alert in the Blue Forest)
* Disciple of the Sun (Approach)
* Devil of a Girl (Experience)
* Down By the Seas (Stars Aligned)
* Dreams (New Day Rising) 
* Dreamworld (Experience)

## E

* Elbowed (Red Alert in the Blue Forest)
* Endlessly (Approach)
* Experience (Experience)

## F

* Faded Photographs (Love Remains the Same)
* Flowers and Rust (Nine Lives) 
* Freedom Fighter (Love Remains the Same)
* Frozen Butterflies (War Is Over)

## G

* Gloria  (Stars Aligned)

## H

* Hibernating Heart (New Day Rising) 
* Hold Me Up (New Day Rising) 
* Hush Hush (Experience)

## I

* I Believe  (Stars Aligned)
* I Came for You (Love Remains the Same)
* I Gave Up (Experience)
* Immortal Life (Experience)
* Insomniac (Nine Lives) 
* In the End (Love Remains the Same)
* In Your Arms (Approach)
* Introduction (Experience)

## J

* Jerusalem (War Is Over)

## K

* Kiss a Wish (Approach)

## L

* Let Thy Will Be Done (Approach)
* Long Lost Sailor (War Is Over)
* Lost in Time (Nine Lives)
* Love Burns (New Day Rising) 

## M

* Miracle  (Love Remains the Same)

## N

* New Day Rising (New Day Rising)
* Northern Lights (Red Alert in the Blue Forest)
* Nothing Left (Experience)

## O

* Ocean of Mercy (Approach)
* One May Never Know (Nine Lives) 
* Open Water Stormy Weather (Approach)

## P

* Peace Patrol (Red Alert in the Blue Forest)
* Pirates of the Raseborgian (Red Alert in the Blue Forest)
* Prospect for Escape (Nine Lives)

## R

* Repeat Mode (Stars Aligned)
* River (Approach)

## S

* Separate Forevers (Nine Lives) 
* Shanti Mantram (Experience)
* Silver Lover (Love Remains the Same)
* Somewhere in the Middle (Love Remains the Same)
* Spanish 411 (Love Remains the Same)
* Sunday Child (New Day Rising)
* Söderskär (Red Alert in the Blue Forest)

## T

* The Arsonist (War Is Over)
* The Destitute (New Day Rising)
* The Promise (Red Alert in the Blue Forest)
* The Willing Victim (Love Remains the Same)
* Time & Summer (Nine Lives) 
* Time and You (Experience)
* To The End Of The World (War Is Over) 
* Trouble (New Day Rising) 

## V

* Voices in Our Heads (Stars Aligned)

## W

* Wanderlust (War Is Over)
* War Is Over (War Is Over)
* Who Are You? (War Is Over)
* World Without (Nine Lives)

## Y
* You Don't Know My Name (New Day Rising)